CELEX: 32016R1382
Language: mt
Date: 2016-08-16 00:00:00
Title: Regolament ta' Implimentazzjoni tal-Kummissjoni (UE) 2016/1382 tas-16 ta' Awwissu 2016 li jirtira l-aċċettazzjoni tal-impenn għal ħames produtturi esportaturi skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' antidumping u antisussidji li jikkonċernaw l-importazzjonijiet ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika Popolari taċ-Ċina għall-perjodu ta' applikazzjoni ta' miżuri definittivi

17.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 222/10
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1382
   tas-16 ta' Awwissu 2016
   li jirtira l-aċċettazzjoni tal-impenn għal ħames produtturi esportaturi skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti ta' antidumping u antisussidji li jikkonċernaw l-importazzjonijiet ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika Popolari taċ-Ċina għall-perjodu ta' applikazzjoni ta' miżuri definittivi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament antiduming bażiku”), u b'mod partikulari l-Artikolu 8 tiegħu,
   Wara li kkunsidrat ir-Regolament (UE) 2016/1037 tal-Parlament Ewropew u tal-Kunsill tat-8 ta' Ġunju 2016 ddwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (2) (“ir-Regolament antisussidji bażiku”), u b'mod partikulari l-Artikolu 13 tiegħu,
   Infurmat lill-Istati Membri,
   Billi:
   A.   IMPENN U MIŻURI EŻISTENTI OĦRAJN
   
   
               (1)
            
            
               Permezz tar-Regolament (UE) Nru 513/2013 (3), il-Kummissjoni Ewropea (“il-Kummissjoni”) imponiet dazju antidumping provviżorju fuq l-importazzjonijiet fl-Unjoni Ewropea (“l-Unjoni”) ta' moduli fotovoltajċi tas-siliċju kristallin (“moduli”) u l-komponenti ewlenin (jiġifieri ċ-ċelloli u l-wejfers) li joriġinaw jew jiġu kkunsinjati mir-Repubblika tal-Poplu taċ-Ċina (“ir-RPĊ”).
            
         
               (2)
            
            
               Grupp ta' produtturi esportaturi ta mandat lill-Kamra tal-Kummerċ taċ-Ċina għall-Importazzjoni u għall-Esportazzjoni ta' Makkinarju u ta' Prodotti Elettroniċi (China Chamber of Commerce for Import and Export of Machinery and Electronic Products, “CCCME”) sabiex tippreżenta impenn fuq il-prezz f'isimhom lill-Kummissjoni, kif fil-fatt għamlet. Huwa ċar mit-termini ta' dan l-impenn fuq il-prezz li huwa jikkostitwixxi ġabra ta' impenji individwali fuq il-prezz għal kull produttur esportatur, li hija, għal raġunijiet ta' prattiċità tal-amministrazzjoni, ikkoordinata mis-CCCME.
            
         
               (3)
            
            
               Permezz tad-Deċiżjoni 2013/423/UE (4), il-Kummissjoni aċċettat dan l-impenn fuq il-prezz fir-rigward tad-dazju antidumping provviżorju. Permezz tar-Regolament (UE) Nru 748/2013 (5), il-Kummissjoni emendat ir-Regolament (UE) Nru 513/2013 sabiex tintroduċi l-bidliet tekniċi meħtieġa minħabba l-aċċettazzjoni tal-impenn fir-rigward tad-dazju antidumping provviżorju.
            
         
               (4)
            
            
               Permezz tar-Regolament ta' Implimentazzjoni (UE) Nru 1238/2013 (6), il-Kunsill impona dazju antidumping definittiv fuq l-importazzjonijiet ta' moduli u ta' ċelloli fl-Unjoni li joriġinaw jew li jiġu kkunsinjati mir-RPĊ (“il-prodotti kkonċernati”). Permezz tar-Regolament ta' Implimentazzjoni (UE) Nru 1239/2013 (7), il-Kunsill impona wkoll dazju antidumping definittiv fuq l-importazzjonijiet fl-Unjoni tal-prodotti kkonċernati.
            
         
               (5)
            
            
               Wara n-notifika ta' verżjoni emendata tal-impenn fuq il-prezz minn grupp ta' produtturi esportaturi (“il-produtturi esportaturi”) flimkien mas-CCCME, il-Kummissjoni kkonfermat, permezz tad-Deċiżjoni ta' Implimentazzjoni 2013/707/UE (8), li aċċettat l-impenn fuq il-prezz kif emendat (“l-impenn”) għall-perjodu ta' applikazzjoni ta' miżuri definittivi. L-Anness ta' din id-Deċiżjoni jelenka b'mod partikolari il-produtturi esportaturi li għalihom ġie aċċettat l-impenn, fost l-oħrajn:
               
                           (a)
                        
                        
                           Delsolar (Wujiang) Ltd flimkien mal-kumpaniji relatati tagħha fl-Unjoni Ewropea, koperti b'mod konġunt mill-kodiċi addizzjonali TARIC: B792 (“Delsolar”);
                        
                     
                           (b)
                        
                        
                           CNPV Dongying Solar Power Co. Ltd koperta mill-kodiċi addizzjonali TARIC: B813 (“CNPV”);
                        
                     
                           (c)
                        
                        
                           MOTECH (Suzhou) RENEWABLE ENERGY CO. LTD koperta mill-kodiċi addizzjonali TARIC: B852 (“MOTECH”);
                        
                     
                           (d)
                        
                        
                           Xi'an LONGi Silicon Materials Corp. u Wuxi LONGi Silicon Materials Co. Ltd, koperti b'mod konġunt mill-kodiċi addizzjonali TARIC: B897 (“Xi'an LONGi”); u
                        
                     
                           (e)
                        
                        
                           LERRI Solar Technology (Zhejiang) Co. Ltd flimkien mal-kumpaniji relatati tagħha fl-Unjoni Ewropea, koperti b'mod konġunt mill-kodiċi addizzjonali TARIC: B898 (“LERRI Solar”).
                        
                     
         
               (6)
            
            
               Permezz tad-Deċiżjoni ta' Implimentazzjoni 2014/657/UE (9), il-Kummissjoni aċċettat proposta mill-produtturi esportaturi flimkien mas-CCCME għal kjarifiki rigward l-implimentazzjoni tal-impenn għall-prodotti kkonċernati koperti mill-impenn, jiġifieri l-moduli u ċ-ċelloli li joriġinaw jew li jintbagħtu mir-RPĊ u li attwalment jaqgħu taħt il-kodiċijiet NM ex 8541 40 90 (il-kodiċijiet TARIC 8541409021, 8541409029, 8541409031 u 8541409039) magħmula mill-produtturi esportaturi (“il-prodott kopert”). Id-dazji antidumping u kumpensatorji msemmija fil-premessa (4) hawn fuq, flimkien mal-impenn, huma flimkien imsejħa “miżuri”.
            
         
               (7)
            
            
               Permezz tar-Regolament ta' Implimentazzjoni (UE) 2015/866 (10) il-Kummissjoni rtirat l-aċċettazzjoni tal-impenn għal tliet produtturi esportaturi.
            
         
               (8)
            
            
               Permezz tar-Regolament ta' Implimentazzjoni (UE) 2015/1403 (11) il-Kummissjoni rtirat l-aċċettazzjoni tal-impenn għal produttur esportatur ieħor.
            
         
               (9)
            
            
               Permezz tar-Regolament ta' Implimentazzjoni (UE) 2015/2018 (12) il-Kummissjoni rtirat l-aċċettazzjoni tal-impenn għal żewġ produtturi esportaturi.
            
         
               (10)
            
            
               Il-Kummissjoni bdiet investigazzjoni ta' rieżami tal-iskadenza skont l-Artikolu 11(2) tar-Regolament antidumping bażiku, permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (13) fil-5 ta' Diċembru 2015.
            
         
               (11)
            
            
               Il-Kummissjoni bdiet investigazzjoni ta' rieżami tal-iskadenza skont l-Artikolu 18 tar-Regolament antisussidji bażiku, permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (14) fil-5 ta' Diċembru 2015.
            
         
               (12)
            
            
               Il-Kummissjoni bdiet ukoll rieżami interim parzjali skont l-Artikolu 11(3) tar-Regolament antidumping bażiku u l-Artikolu 19 tar-Regolament antisussidji bażiku, permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (15) fil-5 ta' Diċembru 2015.
            
         
               (13)
            
            
               Permezz tar-Regolament ta' Implimentazzjoni (UE) 2016/115 (16) il-Kummissjoni rtirat l-aċċettazzjoni tal-impenn għal produttur esportatur ieħor.
            
         
               (14)
            
            
               Permezz tar-Regolament ta' Implimentazzjoni (UE) 2016/185 (17), il-Kummissjoni estendiet id-dazju antidumping definittiv impost bir-Regolament (UE) Nru 1238/2013 fuq l-importazzjonijiet tal-prodotti kkonċernati li joriġinaw mir-Repubblika tal-Poplu taċ-Ċina jew imwassla minnha għal importazzjonijiet tal-prodott ikkonċernat li jaslu mill-Malasja u mit-Tajwan, kemm jekk iddikjarati li joriġinaw mill-Malasja u mit-Tajwan kif ukoll jekk le.
            
         
               (15)
            
            
               Permezz tar-Regolament ta' Implimentazzjoni (UE) 2016/184 (18), il-Kummissjoni estendiet id-dazju kumpensatorju definittiv impost bir-Regolament (UE) Nru 1239/2013 fuq l-importazzjonijiet tal-prodotti kkonċernati li joriġinaw mir-Repubblika tal-Poplu taċ-Ċina jew imwassla minnha għal importazzjonijiet tal-prodott ikkonċernat li jaslu mill-Malasja u mit-Tajwan, kemm jekk iddikjarati li joriġinaw mill-Malasja u mit-Tajwan kif ukoll jekk le.
            
         
               (16)
            
            
               Permezz tar-Regolament ta' Implimentazzjoni (UE) 2016/1045 (19) il-Kummissjoni rtirat l-aċċettazzjoni tal-impenn għal produttur esportatur ieħor.
            
         B.   TERMINI TAL-IMPENN LI JIPPERMETTU L-IRTIRAR MILL-KUMMISSJONI FIN-NUQQAS TA' KSUR
   
   
               (17)
            
            
               L-impenn jistipula li l-Kummissjoni tista' tirtira l-aċċettazzjoni tal-impenn matul il-perjodu ta' żmien ta' applikazzjoni tiegħu jekk il-monitoraġġ u l-infurzar jirriżultaw li ma jkunux prattikabbli, inkluż kwalunkwe bidla fiċ-ċirkustanzi.
            
         
               (18)
            
            
               Barra minn hekk, kull produttur esportatur jista' jirtira volontarjament l-impenn tiegħu fi kwalunkwe ħin matul l-applikazzjoni tiegħu.
            
         C.   RAĠUNIJIET GĦALL-IRTIRAR TAL-AĊĊETTAZZJONI TAL-IMPENN GĦAL DELSOLAR U MOTECH
   
   
               (19)
            
            
               Kemm Delsolar kif ukoll Motech għandhom parti relatata fit-Tajwan li ngħataw eżenzjoni fl-investigazzjonijiet kontra ċ-ċirkomvenzjoni msemmija fil-premessi (14) u (15).
            
         
               (20)
            
            
               Il-Kummissjoni analizzat l-implikazzjonijiet ta' dawn l-eżenzjonijiet fuq il-prattikabbiltà tal-impenn. L-eżenzjonijiet jirrappreżentaw bidla fiċ-ċirkostanzi meta mqabbla ma' dawk fiż-żmien li ġie aċċettat l-impenn. L-għan tagħhom huwa li jiġu eżentati importazzjonijiet lejn l-Unjoni tal-prodotti kkonċernati li kienu mmanifatturati mill-partijiet relatati ta' Delsolar u MOTECH fit-Tajwan. Dawn l-importazzjonijiet jaqgħu barra mill-kamp ta' applikazzjoni tal-impenn.
            
         
               (21)
            
            
               Il-Kummissjoni tikkunsidra li din l-eżenzjoni tal-importazzjonijiet lejn l-Unjoni toħloq riskju għoli ta' kumpens reċiproku. Fil-fatt, il-partijiet relatati eżentati fl-investigazzjoni ta' kontra ċ-ċirkomvenzjoni jistgħu jbigħu l-prodott ikkonċernat lill-istess klijenti tal-Unjoni li jintbegħilhom il-prodott kopert u l-prezzijiet għal dawn it-tranżazzjonijiet jistgħu jkunu ffissati b'mod li jikkumpensaw għall-Prezz Minimu tal-Importazzjoni skont l-impenn. Il-Kummissjoni mhijiex f'pożizzjoni li ssegwi l-bejgħ lill-istess klijenti fl-Unjoni skont l-impenn u mit-Tajwan.
            
         
               (22)
            
            
               Għaldaqstant, il-Kummissjoni kkonkludiet li l-eżenzjonijiet ta' hawn fuq irendu l-monitoraġġ tal-impenn ta' Delsolar u ta' MOTECH imprattikabbli.
            
         D.   IRTIRAR VOLONTARJU MINN LERRI SOLAR, XI'AN LONGi u CNPV
   
   
               (23)
            
            
               LERRI Solar innotifikat lill-Kummissjoni f'Marzu 2016 li tixtieq tirtira mill-impenn tagħha.
            
         
               (24)
            
            
               Xi'an LONGI u CNPV innotifikaw lill-Kummissjoni f'Mejju 2016 li jixtiequ jirtiraw mill-impenn ukoll.
            
         E.   SOTTOMISSJONIJIET BIL-MIKTUB U SEDUTI TA' SMIGĦ
   
   
               (25)
            
            
               Il-partijiet interessati ngħataw l-opportunità li jinstemgħu u li jippreżentaw kummenti skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku. Delsolar u MOTECH ippreżentaw kummenti.
            
         (i)   Delsolar
   
   
               (26)
            
            
               Delsolar ikkontestat li l-eżenzjoni mogħtija lill-parti Tajwaniża relatata magħha tirrappreżenta bidla fiċ-ċirkustanzi. Delsolar innotifikat lill-Kummissjoni dwar il-fużjoni mal-kumpanija Tajwaniża fl-investigazzjonijiet oriġinali msemmija fil-premessa (4) li l-Kummissjoni ma kellhiex oġġezzjonijiet għaliha. Billi l-prodott ikkonċernat prodott mill-parti Tajwaniża relatata ta' Delsolar qatt ma kien soġġett għal dawn il-miżuri, la qabel u lanqas wara l-investigazzjonijiet kontra ċ-ċirkomvenzjoni, is-sitwazzjoni mhijiex differenti minn dik li kien hemm qabel l-investigazzjonijiet kontra ċ-ċirkomvenzjoni.
            
         
               (27)
            
            
               Il-Kummissjoni ma tistax taċċetta dan l-argument.
            
         
               (28)
            
            
               L-ewwel nett, il-Kummissjoni tfakkar li s-sehem mis-suq tal-importazzjonijiet minn pajjiżi terzi eskluża r-RPĊ fl-Unjoni kien ta' 6,8 % tas-suq tal-Unjoni matul il-perjodu tal-investigazzjoni. B'mod partikulari, is-sehem mis-suq tal-importazzjonijiet mit-Tajwan kien ta' 0,8 % (it-Tabella 12 tar-Regolament (UE) Nru 513/2013). Minn dawn il-figuri wieħed jista' jikkonkludi li l-esportazzjonijiet mill-faċilitajiet eżistenti tal-produzzjoni li jipproduċu fit-Tajwan u li huma relatati mal-kumpaniji Ċiniżi li offrew l-impenn huma marġinali.
            
         
               (29)
            
            
               Madankollu, b'riżultat tal-għoti tal-eżenzjonijiet skont l-Artikolu 13(4) tar-Regolament antidumping bażiku u l-Artikolu 23(6) tar-Regolament antisussidji bażiku, wieħed jista' jistenna li l-parti Tajwaniża relatata ta' Delsolar se tesporta volumi sinifikanti ta' moduli u ċelloli lejn l-Unjoni.
            
         
               (30)
            
            
               Id-deċiżjoni li l-aċċettazzjoni tal-impenn tiġi rtirata hija minħabba r-riskju ta' kumpens doppju li l-Kummissjoni ma tistax tissorvelja. Il-kwistjoni dwar jekk l-oġġetti prodotti f'faċilitajiet ta' pajjiż terz humiex soġġetti għal miżuri mhijiex relevanti fil-valutazzjoni tal-monitoraġġ tar-riskji. L-eżenzjoni tikkonċerna l-importazzjonijiet tal-prodott ikkonċernat u manifatturat mill-parti Tajwaniża relatata ta' Delsolar li jkunu speċifikament destinati għas-suq tal-Unjoni. Għaldaqstant, hija toħloq riskju ogħla ta' kumpens doppju. Il-valutazzjoni tal-monitoraġġ tar-riskji hija wkoll speċifika għal kull każ u tista' tevolvi matul il-ħajja tal-impenn, hekk kif jimmaterjalizzaw ruħhom ċerti riskji, ifeġġu riskji ġodda u l-Kummissjoni tkun tista' tivvaluta aħjar l-aspetti kritiċi tal-monitoraġġ speċifiku għal kull każ. Għal darba oħra, f'dan ir-rigward, huwa irrilvenati jekk l-importazzjonijiet qabel l-investigazzjoni kontra ċ-ċirkomvenzjoni kinux soġġetti għall-miżuri.
            
         
               (31)
            
            
               Delsolar iddikjarat ukoll li s-sempliċi eżenzjoni tal-parti Tajwaniża relatata ma tikkonkludix li l-monitoraġġ tal-impenn ta' Delsolar isir imprattikabbli. Fil-fehma ta' Delsolar, ir-riskju miżjud ta' kumpens doppju huwa purament ipotetiku. Billi l-impenn jipprojbixxi l-bejgħ lill-istess klijenti, kull ksur jista' jwassal għall-irtirar tal-impenn ta' Delsolar. F'dan ir-rigward, Delsolar iddikjarat li hija ma tbigħx il-prodott kopert lill-istess klijent li l-parti Tajwaniża relatata magħha tkun biegħet il-prodott ikkonċernat. Il-konformità tista' tiġi vverifikata permezz ta' żjarat fuq il-post fil-bini ta' Delsolar u l-parti Tajwaniża relatata magħha. Barra minn hekk, Delsolar iddikjarat li l-Kummissjoni, fl-investigazzjonijiet kontra ċ-ċirkomvenzjoni msemmija fil-premessi (14) u (15), qieset il-parti Tajwaniża relatata magħha bħala produttur ġenwin u li ma evitax il-miżuri. Għaldaqstant, kull allegazzjoni dwar ir-riskju potenzjali ta' kumpens doppju hija purament spekulattiva.
            
         
               (32)
            
            
               Il-Kummissjoni tirrifjuta dan l-argument. L-investigazzjonijiet kontra ċ-ċirkomvenzjoni msemmija fil-premessi (14) u (15) stabbilew li l-parti Tajwaniża relatata ta' Delsolar ma kinitx impenjata fi prattiki ta' ċirkomenzjoni fis-sens tal-Artikolu 13 tar-Regolament antidumping bażiku u l-Artikolu 23 tar-Regolament antisussidji bażiku. Madankollu, l-ambitu ta' dawk l-investigazzjonijiet ma kienx jinkludi konsiderazzjoni tar-riskji relatati mal-impenn ta' Delsolar. L-ebda sejba ma timplika li ma seħħet l-ebda ċirkomvenzjoni tal-impenn fis-sens tal-kumpens doppju tal-prezz. Anzi, l-eżenzjoni mogħtija lill-parti Tajwaniża relatata ta' Delsolar iżżid b'mod sinifikanti r-riskji ta' ċirkomvenzjoni relatati mal-impenn ta' Delsolar. Din l-eżenzjoni timplika l-intenzjoni speċifika biex tbigħ lill-Unjoni. Għaldaqstant, jeħtieġ li l-Kummissjoni tagħmel monitoraġġ tal-bejgħ kemm skont l-impenn kif ukoll mit-Tajwan. Dan jagħmel il-monitoraġġ tal-impenn ta' Delsolar imprattikabbli. Il-Kummissjoni tfakkar ukoll, f'dan ir-rigward, li l-monitoraġġ tal-impenn sar dejjem iżjed diffiċli matul l-implimentazzjoni tiegħu, b'mod partikulari fir-rigward tal-prattiki ta' ċirkomvenzjoni li hemm fil-Malasja u fit-Tajwan. Il-Kummissjoni mhijiex f'pożizzjoni li tagħmel moitoraġġ tal-bejgħ mit-Tajwan li jaqa' barra mill-ambitu tal-impenn. Barra minn hekk, il-Kummissjoni tfakkar li hija offriet opzjonijiet biex Delsolar iżżomm il-prattika tagħha prattikabbli, u Delsolar irrifjutat li tqishom.
            
         
               (33)
            
            
               Fl-aħħar nett, Delsolar ammettiet li s-sitwazzjoni hija paragunabbli għal kull kumpanija oħra li tkun parti fl-impenn li jkollu kumpaniji relatati b'faċilitajiet ta' produzzjoni f'pajjiżi li ma jkunux soġġetti għall-miżuri. Għaldaqstant, is-sempliċi eżistenza tar-relazzjoni, minnha nnifisha, ma tagħmilx il-monitoraġġ tal-impenn imprattikabbli.
            
         
               (34)
            
            
               Il-Kummissjoni tirrifjuta dan l-argument u tfakkar ir-raġunament tagħha stabbilit fil-premessi (27) u (29).
            
         (ii)   MOTECH
   
   
               (35)
            
            
               B'mod simili għal Delsolar, MOTECH argumentat li l-Kummissjoni kienet mgħarrfa bir-relazzjoni mal-parti Tajwaniża relatata magħha matul l-investigazzjonijiet oriġinali msemmija fil-premessa (4). Meta aċċettat l-impenn minn MOTECH, il-Kummissjoni kkonfermat li ma kienet teżisti l-ebda ċirkomvenzjoni.
            
         
               (36)
            
            
               L-ewwel nett, il-Kummissjoni tirreferi, f'dan ir-rigward, għaċ-ċaħda tal-argumenti simili li għamlet Delsolar.
            
         
               (37)
            
            
               Barra minn hekk, il-Kummissjoni tirrifjuta wkoll dan l-argument minħabba dawn ir-raġunijiet. Fiż-żmien tal-aċċettazzjoni tal-impenn, il-Kummissjoni fil-fatt wettqet analiżi ġenerali tar-riskji ta' monitoraġġ. L-aċċettazzjoni minnha nnifisha ma timplikax li ma teżisti l-ebda ċirkomvenzjoni. Il-Kummissjoni tqis li l-eżenzjoni mogħtija lill-parti Tajwaniża relatata ta' MOTECH iżżid ir-riskju ta' kumpens doppju kif imsemmi fil-premessa (21). Il-Kummissjoni tfakkar, f'dan ir-rigward, li l-monitoraġġ tal-impenn sar dejjem iżjed diffiċli matul l-implimentazzjoni tiegħu, b'mod partikulari fir-rigward tal-prattiki ta' ċirkomvenzjoni li hemm fil-Malasja u fit-Tajwan. Il-Kummissjoni mhijiex f'pożizzjoni li ssegwi l-bejgħ lill-istess klijenti fl-Unjoni skont l-impenn u dak mit-Tajwan.
            
         
               (38)
            
            
               MOTECH iddikjarat ukoll li bl-għoti ta' eżensjoni lill-parti Tajwaniża relatata magħha, il-Kummissjoni kkonfermat li ma teżisti l-ebda ċirkomvenzjoni u kumpens doppju marbutin ma' MOTECH u mal-parti Tajwaniża relatata magħha. Il-Kummissjoni tista' tagħmel monitoraġġ tal-importazzjonijiet minn MOTECH u l-parti Tajwaniża relatata magħha billi ż-żewġ kumpaniji jimpurtaw lejn l-Unjoni taħt kodiċijiet TARIC addizzjonali separati.
            
         
               (39)
            
            
               Il-Kummissjoni tirrifjuta dan l-argument. L-eżenzjoni mogħtija fl-investigazzjonijiet kontra ċ-ċiromvenzjoni msemmija fil-premessi (14) u (15) tikkonferma li l-parti Tajwaniża relatata ta' MOTECH ma nstabitx li hija impenjata fi prattiki ta' ċirkomvenzjoni. Madankollu, din is-sejba hija irrilevanti għall-valutazzjoni dwar il-prattikabbiltà tal-impenn stabbilit fil-premessi (21) u (22). Il-Kummissjoni analizzat l-implikazzjoni ta' din l-eżenzjoni u kkonkludiet li r-riskju ta' kumpens doppju żdied. Il-Kummissjoni qieset ukoll l-esperjenza miġbura matul il-monitoraġġ tal-impenn meta kkonkludiet li mhijiex f'pożizzjoni li tagħmel monitoraġġ tal-bejgħ tal-istess klijenti tal-Unjoni skont l-impenn u mit-Tajwan.
            
         F.   IRTIRAR TAL-AĊĊETTAZZJONI TAL-IMPENN U IMPOŻIZZJONIJIET TA' DAZJI DEFINITTIVI
   
   
               (40)
            
            
               Għaldaqstant, skont l-Artikolu 8(9) tar-Regolament antidumping bażiku, l-Artikolu 13(9) tar-Regolament antisussidji bażiku, kif ukoll skont it-termini tal-impenn, il-Kummissjoni kkonkludiet li l-aċċettazzjoni tal-impenn għal Delsolar, CNPV, MOTECH, Xi'an LONGi u LERRI Solar flimkien mal-kumpaniji relatati magħhom fl-Unjoni, tiġi rtirata.
            
         
               (41)
            
            
               Għaldaqstant, skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku, id-dazju antidumping definittiv impost mill-Artikolu 1 tar-Regolament ta' Implimentazzjoni (UE) Nru 1238/2013 u d-dazju kumpensatorju definittiv impost mill-Artikolu 1 tar-Regolament ta' Implimentazzjoni (UE) Nru 1239/2013 japplikaw awtomatikament għall-importazzjonijiet tal-prodott ikkonċernat li joriġinaw mir-RPĊ jew li jaslu minnha u li huma magħmula minn Delsolar (kodiċi addizzjonali TARIC: B792), CNPV (kodiċi addizzjonali TARIC: B813), MOTECH (kodiċi addizzjonali TARIC: B852), Xi'an LONGi (kodiċi addizzjonali TARIC: B897) u LERRI Solar (kodiċi addizzjonali TARIC: B898) mill-jum tad-dħul fis-seħħ ta' dan ir-Regolament.
            
         
               (42)
            
            
               Għal skopijiet ta' informazzjoni, it-tabella fl-Anness ta' dan ir-Regolament telenka lill-produtturi esportaturi li għalihom l-aċċettazzjoni tal-impenn mid-Deċiżjoni ta' Implimentazzjoni 2013/707/UE mhijiex affettwata,
            
         ADOTTAT DAN IR-REGOLAMENT:
   Artikolu 1
   L-aċċettazzjoni tal-impenn fir-rigward ta'
   
               (a)
            
            
               Delsolar (Wujiang) Ltd flimkien mal-kumpaniji relatati tagħha fl-Unjoni Ewropea, koperti b'mod konġunt mill-kodiċi addizzjonali TARIC: B792;
            
         
               (b)
            
            
               CNPV Dongying Solar Power Co. Ltd koperta mill-kodiċi addizzjonali TARIC: B813;
            
         
               (c)
            
            
               MOTECH (Suzhou) RENEWABLE ENERGY CO. LTD koperta mill-kodiċi addizzjonali TARIC: B852;
            
         
               (d)
            
            
               Xi'an LONGi Silicon Materials Corp. u Wuxi LONGi Silicon Materials Co. Ltd, koperti b'mod konġunt mill-kodiċi addizzjonali TARIC: B897; u
            
         
               (e)
            
            
               LERRI Solar Technology (Zhejiang) Co. Ltd flimkien mal-kumpaniji relatati tagħha fl-Unjoni Ewropea, koperti b'mod konġunt mill-kodiċi addizzjonali TARIC: B898
            
         hija b'dan irtirata.
   Artikolu 2
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Awwissu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 176, 30.6.2016, p. 21.
   
      (2)  ĠU L 176, 30.6.2016, p. 55.
   
      (3)  ĠU L 152, 5.6.2013, p. 5.
   
      (4)  ĠU L 209, 3.8.2013, p. 26.
   
      (5)  ĠU L 209, 3.8.2013, p. 1.
   
      (6)  ĠU L 325, 5.12.2013, p. 1.
   
      (7)  ĠU L 325, 5.12.2013, p. 66.
   
      (8)  ĠU L 325, 5.12.2013, p. 214.
   
      (9)  ĠU L 270, 11.9.2014, p. 6.
   
      (10)  ĠU L 139, 5.6.2015, p. 30.
   
      (11)  ĠU L 218, 19.8.2015, p. 1.
   
      (12)  ĠU L 295, 12.11.2015, p. 23.
   
      (13)  ĠU C 405, 5.12.2015, p. 8.
   
      (14)  ĠU C 405, 5.12.2015, p. 20.
   
      (15)  ĠU C 405, 5.12.2015, p. 33.
   
      (16)  ĠU L 23, 29.1.2016, p. 47.
   
      (17)  ĠU L 37, 12.2.2016, p. 76.
   
      (18)  ĠU L 37, 12.2.2016, p. 56.
   
      (19)  ĠU L 170, 29.6.2016, p. 5.
   
      ANNESS
      Lista ta' kumpaniji:
      
                  Isem il-kumpanija
               
               
                  Kodiċi addizzjonali TARIC
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co., Ltd
               
               
                  B799 
               
            
                  Anhui Chaoqun Power Co., Ltd
               
               
                  B800 
               
            
                  Anji DaSol Solar Energy Science & Technology Co., Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co., Ltd.
               
               
                  B801 
               
            
                  Arhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co., Ltd
               
               
                  B806 
               
            
                  Changzhou Shangyou Lianyi Electronic Co., Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co., Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co., Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.
               
               
                  B809 
               
            
                  Dongfang Electric (Yixing) MAGI Solar Power Technology Co., Ltd
               
               
                  B816 
               
            
                  EOPLLY New Energy Technology Co., Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co., Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co., Ltd
                  Suzhou GCL Photovoltaic Technology Co., Ltd
                  Jiangsu GCL Silicon Material Technology Development Co., Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co., Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co., Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co., Ltd
               
               
                  B831 
               
            
                  Jiangsu Hosun Solar Power Co., Ltd
               
               
                  B832 
               
            
                  Jiangsu Jiasheng Photovoltaic Technology Co., Ltd
               
               
                  B833 
               
            
                  Jiangsu Runda PV Co., Ltd
               
               
                  B834 
               
            
                  Jiangsu Sainty Photovoltaic Systems Co., Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co., Ltd
               
               
                  B836 
               
            
                  Jiangsu Shunfeng Photovoltic Technology Co., Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co., Ltd
               
               
                  B838 
               
            
                  Jiangsu Sunlink PV Technology Co., Ltd
               
               
                  B839 
               
            
                  Jiangsu Zhongchao Solar Technology Co., Ltd
               
               
                  B840 
               
            
                  Jiangxi Risun Solar Energy Co., Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co., Ltd
                  Hareon Solar Technology Co., Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co., Ltd
               
               
                  B843 
               
            
                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.
               
               
                  B794 
               
            
                  Jinko Solar Co., Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co., Ltd
               
               
                  B846 
               
            
                  Jumao Photonic (Xiamen) Co., Ltd
               
               
                  B847 
               
            
                  King-PV Technology Co., Ltd
               
               
                  B848 
               
            
                  Kinve Solar Power Co., Ltd (Maanshan)
               
               
                  B849 
               
            
                  Lightway Green New Energy Co., Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co., Ltd
               
               
                  B857 
               
            
                  Ningbo Komaes Solar Technology Co., Ltd
               
               
                  B858 
               
            
                  Ningbo Osda Solar Co., Ltd
               
               
                  B859 
               
            
                  Ningbo Qixin Solar Electrical Appliance Co., Ltd
               
               
                  B860 
               
            
                  Ningbo South New Energy Technology Co., Ltd
               
               
                  B861 
               
            
                  Ningbo Sunbe Electric Ind Co., Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co., Ltd
               
               
                  B864 
               
            
                  Perlight Solar Co., Ltd
               
               
                  B865 
               
            
                  Phono Solar Technology Co., Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co., Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co., Ltd
                  Shanghai Chaori International Trading Co., Ltd
               
               
                  B872 
               
            
                  Propsolar (Zhejiang) New Energy Technology Co., Ltd
                  Shanghai Propsolar New Energy Co., Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co., Ltd
                  Lianyungang Shenzhou New Energy Co., Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co., Ltd
                  Shanxi Topray Solar Co. Ltd
                  Shenzhen Topray Solar Co., Ltd
               
               
                  B880 
               
            
                  Sopray Energy Co., Ltd
                  Shanghai Propsolar New Energy Co., Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd.
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co., Ltd
               
               
                  B884 
               
            
                  Tianwei New Energy Holdings Co., Ltd
                  Tianwei New Energy (Chengdu) PV Module Co., Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co., Ltd
               
               
                  B877 
               
            
                  Shenzhen Sungold Solar Co., Ltd
               
               
                  B879 
               
            
                  Wuhu Zhongfu PV Co., Ltd
               
               
                  B889 
               
            
                  Wuxi Saijing Solar Co., Ltd
               
               
                  B890 
               
            
                  Wuxi Shangpin Solar Energy Science and Technology Co..Ltd
               
               
                  B891 
               
            
                  Wuxi Solar Innova PV Co., Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sun-Shine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co., Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.
               
               
                  B893 
               
            
                  Xi'an Huanghe Photovoltaic Technology Co., Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (Ċina) Co. Ltd
                  Baoding Tianwei Yingli New Energy Resources Co. Ltd,
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Baoding Tianwei Yingli New Energy Resources Co. Ltd,
                  Altusvia Energy (Taicang) Co. Ltd
               
               
                  B797 
               
            
                  Yuhuan BLD Solar Technology Co., Ltd
                  Zhejiang BLD Solar Technology Co., Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co., Ltd
               
               
                  B902 
               
            
                  Zhejiang Fengsheng Electrical Co., Ltd
               
               
                  B903 
               
            
                  Zhejiang Global Photovoltaic Technology Co., Ltd
               
               
                  B904 
               
            
                  Zhejiang Heda Solar Technology Co., Ltd
               
               
                  B905 
               
            
                  Zhejiang Jiutai New Energy Co., Ltd
                  Zhejiang Global Photovoltaic Technology Co., Ltd
               
               
                  B906 
               
            
                  Zhejiang Kingdom Solar Energy Technic Co., Ltd
               
               
                  B907 
               
            
                  Zhejiang Koly Energy Co., Ltd
               
               
                  B908 
               
            
                  Zhejiang Mega Solar Energy Co., Ltd
                  Zhejiang Global Photovoltaic Technology Co., Ltd
               
               
                  B910 
               
            
                  Zhejiang Shuqimeng Photovoltaic Technology Co., Ltd
               
               
                  B911 
               
            
                  Zhejiang Shinew Photoeletronic Technology Co., Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co., Ltd
               
               
                  B914 
               
            
                  Zhejiang Sunrupu New Energy Co., Ltd
               
               
                  B915 
               
            
                  Zhejiang Tianming Solar Technology Co., Ltd
               
               
                  B916 
               
            
                  Zhejiang Trunsun Solar Co., Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co., Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co., Ltd
               
               
                  B922